Hér eru á ferðinni þrjár mismunandi tegundir af mini pizzum . Ég var að prófa mig áfram með nýja vöru frá Hatting og var útkoman svona frábærlega góð ! Um er að ræða mini pizzubotna sem ég er búin að setja mismunandi álegg á . Botnarnir eru seldir frosnir , sex saman í pakka líkt og pítubrauðin . Þeir eru þunnir , halda mýkt sinni við bakstur en fá stökka kanta . Með því að gera margar litlar pizzur getur síðan hver og einn útbúið pizzu sem hann langar í . Ég prófaði að gera pizzu með humri , mexíkópizzu og pestópizzu með hráskinku . Þær komu allar svakalega vel út og síðan gerðu stelpurnar sér pizzur með pepperoni og skinku . Botnarnir eru virkilega góðir og algjör snilld að geta skutlað sósu , osti og áleggi beint á botninn og inn í ofn í örfáar mínútur , einfaldara getur það varla verið . Hver tillaga er fyrir eitt stykki af mini Hatting pizzabotn svo margfalda þarf hana með fjölda botna sem á að nota , gott er að miða við 1 - 2 pizzur á mann . Nokkrar rauðlaukssneiðar 2 - 3 tsk. sýrður rjómi Steikið hakkið upp úr tacokryddinu . Smyrjið salsasósu á pizzabotninn og setjið nautahakk , rauðlauk og rifinn ost yfir . Bakið við 230°C í um 6 mínútur . Skerið avókadó og tómata niður á meðan pizzan bakast og setjið yfir hana þegar hún kemur úr ofninum ásamt fersku kóríander , sýrðum rjóma og muldum Doritosflögum . Smyrjið pizzabotninn með pizzasósu . Setjið smá ost undir , þá humarinn ( kryddið hann fyrst með smá salti , pipar og hvítlauksdufti ) og niðurskorna kirsuberjatómata . Þá aftur meiri ost . Bakið við 230°C í um 8 mínútur ( svo humarinn eldist í gegn ) . Setjið klettasalat , furuhnetur og vel af hvítlauksolíu yfir . Ef þið viljið gera heimatilbúna hvítlauskolíu má setja eftirfarandi saman í krukku og hræra saman ( geyma síðan í ísskáp með lokið á ) . 5 x pressuð hvítlauksrif Smyrjið pestó á pizzabotninn og rífið ost yfir . Hitið við 230°C í um 4 mínútur . Setjið klettasalat , hráskinku , basiliku og gróft rifinn parmesanost á pizzuna þegar hún kemur úr ofninum . Að lokum má setja smá ólífuolíu , salt og pipar . Ég mæli eindregið með að þið prófið ykkur áfram með þessa botna en síðan má líka rista þá , gera úr þeim samloku , vefju eða annað sniðugt .